|  |
| --- |
| Universitetet i Bergenv/Det medisinske fakultetHøgskolen på VestlandetNivå2-avdelinger |
| Deres ref.:  |  | Vår ref.: |  | Bergen, 14.03.2020 |

**Klinisk arbeid for stipendiater og forskere ifm. Korona-krisen**

I forbindelse med den pågående situasjonen med spredning av korona-virus må sykehuset lete etter alle mulige ressurser – både nå og i tiden fremover. Mange medarbeidere har permisjon fra stillinger ved Haukeland universitetssykehus ifm. med forskning og undervisning.

Vi er i en situasjon hvor det kan bli aktuelt å be stipendiater og forskere om å bidra inn i det kliniske arbeidet. I en slik situasjon vil dette selvsagt kompenseres direkte og vil ikke gå utover forskningstiden eller stipendiatperioden. Ved eventuelt klinisk arbeid vil forskningstiden bare forskyves tilsvarende. Vi viser til at helsemyndigheten har gitt [fullmakt til at bestemmelsene i helseberedskapsloven kommer til anvendelse](https://www.regjeringen.no/no/dokumenter/beredskapstiltak-for-a-sikre-liv-og-helse--utbrudd-av-koronavirus--anvendelse-av-fullmaktsbestemmelsene-i-lov-23.-juni-2000-nr.-56-om-helsemessig-og-sosial-beredskap/id2692835/) jf 1-5 i loven.

Helseberedskapsloven omfatter personell som tjenestegjør i helseforetak jf §1-4 og 1-3 c. Tilbakekallingen til klinisk virksomhet vil så langt det er mulig baseres på frivillighet.

**Rutine**

Rutinen gjelder ansatte som for tiden har permisjon fra sin kliniske stilling i Helse Bergen pga. forskning e.a. Aktuelle avdelinger/klinikker kontakter selv berørte ansatte ut i fra behov for kompetanse og bemanning, og forespør disse om retur til klinisk stilling.

Det er viktig at retur til klinisk stilling blir registrert slik at det ikke senere får konsekvenser i form av feil i lønnsutbetalinger og gjenværende tid i forskningsstilling. Meld inn navn på medarbeider og periode (dato: fra/til), avhengig av forsker/stipendiatens ansettelse:

* Helse Vest finansiering: forskning@helse-vest.no.
* UiB v/Det medisinske fakultet: seksjonssjef Gerd Johannessen Gerd.Johannessen@uib.no.
* HVL nestleder HR: Anne Marit Morken, Anne.Marit.Morken@hvl.no

Aktuell avdeling/klinikk registrerer så at medarbeider har tidlig retur fra permisjon i personalportalen. Bruk samme datoene som er meldt inn ovenfor. Meld forlengelse på samme måte.

Med vennlig hilsen

Marta Ebbing

fagdirektør